stanford-oval/wikipedia huggingface dataset:
Panipatin toinen taistelu

Panipatin toinen taistelu käytiin vuonna 1556 mogulikenraalin Tardi Begin ja kapinallisen Bengalin sulttaanin Hemun välillä. Taistelut käytiin Delhissä ja Agrassa sen jälkeen, kun Hemu joukkoineen oli vallannut Delhin ja Tughlaqabadin kaupungit Akbarin ja Tardi Begin hallusta. Marraskuussa 1556 joukot kohtasivat ja taistelu päättyi Hemun kuolemaan ja hänen joukkojensa häviöön.
Tableau vivant

Kuningatar Vilhelmiinan valtaannousua esittävä tableau vivant. (Hollannin Itä-Intia, n. 1898.)
Tableau vivant (ransk. elävä taulu, monikko tableaux vivants) on yhden tai useamman esiintyjän muodostama liikkumaton tilannekuva. Tyypillisesti esiintyjät asettuvat tiettyä taideteosta tai fiktiivistä tai historiallista tapahtumaa jäljitteleviin asentoihin ja pysyvät äänettöminä paikoillaan noin 20–30 sekunnin ajan. Usein esiintyjät myös pukeutuvat aiheen mukaisiin rooliasuihin. Tableau vivantia voidaan pitää pysäytyskuvan teatterivastineena.
Tableau vivant kehittyi keskiajan kirkollisista toimituksista. Messulla oli tapana päättyä lyhyeen draamalliseen kuvaelmien sarjaan (tableaux). Denis Diderot (1713–1784) suosi tableauta tunteiden ja ideoiden havainnollistajana. Myöhemmin ne yleistyivät näytelmien loppuhuipennuksena, jolloin staattista tilannekuvaa seurasi esiripun laskeutuminen. Näin esimerkiksi Nikolai Gogolin näytelmässä Reviisori (1836), jonka kliimaksissa hahmot jähmettyvät paikoilleen saatuaan tietää olleensa tekemisissä huijarin kanssa. Tableau oli suosittu tehokeino varsinkin melodraamoissa ja farsseissa. 1800-luvun alussa menetelmä omaksuttiin myös Yhdysvaltoihin, missä siitä tuli äärimmäisen suosittu viihdemuoto. 1900-luvun alussa sitä hyödynnettiin Yhdysvalloissa laajalti Ziegfeld Folliesin (1907–1931) kaltaisissa revyissä. Moderni tableau nähdään esimerkiksi Stephen Sondheimin musikaalissa Sunday in the Park with George (1983), jossa Georges Seurat’n maalaus herää eloon.
Itsenäiseksi taiteenlajiksi tableau vivant kehittyi 1700-luvun Euroopassa. Seuraavalla vuosisadalla siitä tuli suosittu seuraleikki, jossa osallistujat jäljittelivät kuuluisia patsaita, maalauksia, historian tapahtumia tai Raamatun kohtauksia. Yhdysvaltalainen Godey's Magazine and Lady's Book kuvaili sitä jopa erääksi aikansa suosituimmista ajanvietteistä. Viihdyttämisen ohella tableau vivantia käytettiin historian ja taiteen opetusmenetelmänä. Seuraleikkiä harrastettiin myös 1800-luvun lopun Suomessa. Samankaltainen taidemuoto oli pose plastique (ransk. joustava asento), jossa vähäpukeiset tai alastomat naisesiintyjät jäljittelivät patsaita. Myös tämä viihdemuoto oli suosituimmillaan 1800-luvulla.
Mikko Pauna

Mikko Pauna (s. 21. heinäkuuta 1993) on suomalainen pesäpalloilija. Pauna edustaa Superpesiksessä pelaavaa Manse PP:tä. Paunan kasvattajaseura on Pöytyän Urheilijat.  Pauna on edustanut Superpesiksessä myös Hyvinkään Tahkoa. Hän pelaa sisäpelissä ykköstilanteen vaihtajana.  Kaudella 2016 alkaneella urallaan Superpesiksessä Pauna on pelannut 84 runkosarjaottelua. Näissä hän on lyönyt neljä kunnaria ja seitsemän tavallista juoksua, tuonut 112 juoksua ja kerännyt 311 kärkilyöntiä. Pauna on pelannut kolme Superpesiksen karsintasarjan ottelua. Näissä hän on tuonut kolme juoksua ja kerännyt 14 kärkilyöntiä. Pesäpallon ohella Pauna opiskelee Turussa lääkäriksi.
Adi Keyh

| Adi Keyh |
| --- | --- |

 Adi Keyh
 Koordinaatit: 14.8477°N, 39.3719°E 
Valtio:  Eritrea
Alue:  Eteläinen alue
Alialue:  Adi Keyh
Korkeus:  2 390  m
Väkiluku (2006)  (arvio):  23 000
Aikavyöhyke:  UTC+03:00
Suuntanumero(t):  +291
Infobox OKVirheellinen NIMI-arvo: 
Adi Keyh (ge’eziksi ዓዲ ቀይሕ ʿāddī ḳeyḥ, tai ዓዲ ቐይሕ ʿāddī ẋeyḥ) on kaupunki ja alialue Eritrean  Eteläisellä alueella (Zoba Debub). Kaupunki sijaitsee linnuntietä noin 71 kilometriä (maanteitse 104 km) pääkaupunki Asmarasta eteläkaakkoon, noin 43 kilometriä Dekemharesta kaakkoon ja noin 35 kilometriä Etiopian rajalta pohjoiseen. Etiopiaan vievän maantien varrella sijaitsee Senafen kaupunki.
Noin 2 390 metriä merenpinnan yläpuolella sijaitsevan kaupungin väkiluvuksi laskettiin 8 691 (vuonna 1984) ja arvioitiin 15 633 (1997) sekä 23 000 (2006).
Kaupungin nähtävyyksiin kuuluu vihreä moskeija, katolinen kirkko ja iltapäivätori. Muinaisen  Aksumin valtakunnan Qohaiton kaupungin arkeologisia jäänteitä on kaupungin lähistöllä, 2 700 metrin korkeudella, muutamia kilometrejä kaupungista itään. Qohaito kukoisti vielä 500-luvulla jaa., mutta kukoistus katosi äkkiä sata tai pari sataa vuotta myöhemmin.
Kaupungista kulkee pari päivittäistä linja-autovuoroa pääkaupunki Asmaraan. Eritrean korkein vuori Emba Soira (3 018 m) sijaitsee linnuntietä noin 20 kilometriä kaupungista kaakkoon.
STT:n doping-uutinen 1998

Suomen Tietotoimisto kertoi vuonna 1998 suomalaishiihtäjien käyttäneen dopingia hiihtojohdon tieten ja tuella. Uutinen johti pitkään jatkuneeseen oikeudenkäyntien sarjaan.
Vuoden 1998 doping-uutiset

Suomen Tietotoimisto STT julkaisi 21.1.1998 uutisen, jonka mukaan suomalaiselle maajoukkuetason mieshiihtäjälle olisi vuodesta 1996 toimitettu Genotropin-nimellä myytyä kasvuhormonia, joka olisi varastettu ruotsalaisesta sairaalasta. Valmiste olisi todettu aidoksi synteettiseksi kasvuhormoniksi helsinkiläisessä yksityissairaalassa. Sittemmin yksityissairaala korjattiin yksityislääkäriksi. Uutisen mukaan onnistuneen kokeilun jälkeen asiasta olisivat kiinnostuneet Hiihtoliiton johtavat henkilöt ja ainetta olisi harkittu hankittavaksi Suomessa toimineelta kansainväliseltä liikemieheltä sadoilla tuhansilla markoilla. STT:n tietojen mukaan kasvuhormonin käyttö oli ollut lähes jatkuvaa. Vielä samana päivänä STT täydensi, että yksi ampulli olisi myyty hiihtäjä Jari Räsäselle.
Räsänen kiisti uutisen 23.1.1998, ilmoitti vievänsä asian oikeuteen ja vaativansa miljoonan markan korvauksia. Hän jätti samana päivänä keskusrikospoliisille tutkintapyynnön. Hiihtoliiton hallituksen puheenjohtaja Esko Aho vaati STT:tä yksilöimään väitteensä ja lähdettä tulemaan esiin. STT:n päätoimittaja Kari Väisänen ilmoitti, että todisteita on vain Jari Räsäsestä ja että muita ei ollut syyllistettykään. 24.1.1998 STT julkaisi uutisen, jossa se kertoi kasvuhormonin ostajatahon olleen eräs Hiihtoliiton johtoon kuulunut henkilö, ei kuitenkaan Esko Aho, ei liiton toimitusjohtaja Esa Klinga eikä kukaan Naganon olympialaisiin lähdössä ollut urheilija. Hiihtoliitto teki väitteistä rikosilmoituksen. Naganon olympialaisten jälkeen 23.2.1998 Räsänen jätti tutkintapyynnön myös 23 sanomalehdestä, jotka olivat julkaisseet STT:n uutiset sellaisenaan.
Jälkikäteen moneen kertaan korjattua doping-uutista on pidetty raakileena ja sävyltään pikemminkin vihjailevana.
Käräjäoikeuden doping-uutisoikeudenkäynti 1998

Oikeudenkäynti Helsingin käräjäoikeudessa alkoi 7.6.1998. Valtionsyyttäjä Maarit Leimukosken mukaan uutiset olivat virheellisiä. Hän vaati päätoimittaja Kari Väisäselle ja toimittaja Johanna Aatsalo-Salliselle rangaistusta ei vastoin parempaa tietoa tehdystä julkisesta herjauksesta. Lisäksi 18 asianomistajaa vaati korvauksia. Jari Räsänen vaati korvauksia miljoona markkaa, Esko Aho ja Esa Klinga puoli miljoonaa, Matti Leikoski, Matti Louekoski ja Antti Leppävuori 400 000, Jari Piirainen 300 000 markkaa, Pekka Vähäsöyrinki 200 000 markkaa, Marjo Matikainen-Kallström 200 000 markkaa, Paavo M. Petäjä 150 000 markkaa, Roger Turku 150 000 markkaa ja Jouko Törmänen 100 000 markkaa. Muiden vaatimukset olivat kunkin alle 100 000 markkaa.
Väisänen sai 45 päivää ehdollista vankeutta ja  45 päiväsakkoa ja Aatsalo-Sallinen 30 päivää ehdollista vankeutta ja 30 päiväsakkoa. Väisänen, Aatsalo-Sallinen ja STT tuomittiin maksamaan oikeudenkäynti-, ansionmenetys- ja kärsimyskorvauksia seuraavasti:
Jari Räsänen 640 000
Esko Aho 100 000
Esa Klinga 100 000
Matti Leikoski 100 000
Matti Louekoski 100 000
Antti Leppävuori 100 000
Kari-Pekka Kyrö 100 000
Jari Piirainen 100 000
Pekka Vähäsöyrinki 100 000
Marjo Matikainen-Kallström 30 000
Paavo M. Petäjä 30 000
Alpo Peltola 30 000
Antero Pärssinen 80 000
Erkki Rauma 80 000
Jorma Hyytiä  30 000
Risto Happonen 30 000
Matti Niemi 30 000.
Heti tuomion jälkeen Kari Väisänen erosi STT:n päätoimittajan tehtävästä.
Käräjäoikeuden mukaan lähdesuojaan vetoaminen ei ollut hyväksyttävää, jos harkitsemattoman lähdesuojalupauksen takia suojataan lainvastaista toimintaa. Tuomion jälkeen korvausten määrää kritisoitiin julkisuudessa ja niitä verrattiin surmattujen omaisille tuomittuihin korvauksiin. Tuolloin presidenttiehdokkaana ollut Esko Aho piti vertausta iljettävänä  alhaisena ja kysyi ”tämäkö on palkka työstä tai omista ja perheen uhrauksista yhteiskunnan hyväksi”. Hän arveli syytöksiä myös yhdeksi syyksi vaalitappiolleen.
Hovioikeuden doping-uutisoikeudenkäynti 2000

Hovioikeudessa Aatsalo-Sallisen puoliso Sami Sallinen todisti verhon takaa. Hän oli siirtynyt huumepoliisista suojelupoliisiin eikä työnsä vuoksi ei voinut paljastaa kasvojaan yleisölle. Sallinen kertoi opettaneensa vaimolleen samanlaisia keinoja kuin mitä poliisi käyttää rikostutkinnassa ja että Aatsalo-Sallisen päälähteinä jutussa olivat olleet muun muassa lääkäri, entinen huippu-urheilija ja hiihtovalmentaja. Nimiä hän ei kuitenkaan kertonut.
Helsingin hovioikeudessa ehdolliset vankeusrangaistukset muuttuivat sakoiksi 31.10.2000. Väisänen sai 60 ja Aatsalo-Sallinen 40 päiväsakkoa.
Lisäksi korvauksia alennettiin niin, että Räsänen sai 130 000 markkaa, Leikoski 40 000 markkaa, Louekoski 20 000 markkaa ja Turku sekä Rauma 10 000 markkaa. Tuomion mukaan Aatsalo-Sallinen ja Väisänen eivät ole näyttäneet toteen soimaustaan eivätkä myöskään ole osoittaneet, että heillä olisi ollut riittävä syy uskoa uutisessa esitetyn väitteen totuudellisuuteen tai sen todistettavuuteen. Lisäksi lähteiden uskottavuutta horjuttaa se, että ainakin osalla lähteistä on kasvuhormonien välityksestä johtuen rikollinen tausta. Syyttäjä piti tuomioita liian lievinä ja haki valituslupaa Korkeimmasta oikeudesta mutta KKO päätti 22.3.2001 olla myöntämättä sitä. Juuri ennen päätöstä kuusi suomalaista hiihtäjää oli jäänyt kiinni dopingin käytöstä Lahden MM-kilpailuissa ja Hiihtoliiton Viron Otepäässä kilpailumatkalla mukana olleen lääkärilaukun oli uutisoitu löytyneen Ala-Tikkurilan Shelliltä.
Lahden tapaus herätti kysymyksiä. Samoin se, että Kari-Pekka Kyrö tuomittiin hormonien salakuljetuksesta, petoksesta ja väärästä ilmiannosta sakkoihin vuonna 2004.Valmennettavansa Kaisa Variksen jäätyä toistamiseen kiinni dopingista Kyrö alkoi vuodesta 2008 alkaen kertoa suomalaisesta doping-kulttuurista. Myös Mika Myllylä tunnusti käyttäneensä epoa eli erytropoietiinia.
Vähäsöyringin, Räsäsen, Leppävuoren ja Piiraisen oikeudenkäynnit 2011–2012

Tapauksen tutkinta avattiin ja Räsänen sekä kolme entistä hiihtojohtajaa, lajipäällikkö Pekka Vähäsöyrinki, lajijohtaja Antti Leppävuori ja toimitusjohtaja Jari Piirainen saivat syytteen törkeästä petoksesta.
Oikeudessa todistajana kuultu hiihtomaajoukkueen lääkäri Pirkka Mäkelä kertoi hiihtäjiltä mitatun 220 paikkeilla olevia veriarvoja ja niitä lasketun plasmaekspandereilla. Suomen Antidopingtoimikunnan lääketieteellinen johtaja Timo Seppälä sanoi epäilleensä 1990-luvulla hiihtäjien käyttäneen epoa. Hänen mukaansa hemoglobiiniarvo ei nouse kahteen sataan vuoristoharjoittelulla eikä alppimajalla. Myös liikuntalääketieteen professori Urho Kujala piti nousua mahdottomana. Hän esitti urheilulääkäriaseman vuosina1974–1986 – eli ennen epo-kautta – hiihtäjiltä tekemien mittausten veriarvojen olleen välillä 120–178.
Vähäsöyrinki oli nimennyt hiihtäjä Harri Kirvesniemen oikeuteen kuultavaksi ja syyttäjä oli haastanut hänet todistajaksi, mihin hän suostui ja vannoi todistajan valan. Kirvesniemi esitti kesken jääneeseen pro gradu -työhönsä vedoten, että hemoglobiiniarvot voivat nousta korkean paikan harjoittelulla ja että Andeilla työskentelevillä kaivosmiehillä ne voivat olla 220 paikkeilla. Kysyttäessä hän sanoi, että muistaakseen ei ottanut vastaan kasvuhormoneja tai epoa Olostunturin leirillä syksyllä 1999 ja toivoi, ettei sellaista kysyttäisi. Omassa myös kesken jääneessä gradussaan Kyrö puolestaan oli päätynyt toiseen tulemaan hiihtäjien veriarvojen noususta. Kyrö oli kertonut Vähäsöyringin tuoneen hänelle hormoneita, mitä väitettä tukivat hänen veljensä ja entisen vaimonsa kertomukset. Entinen hiihtäjä Janne Immonen todisti oikeudessa, että hän ei ollut koskaan käyttänyt epoa eikä Vähäsöyrinki ollut häntä valmentanut. Kyrö kertoi, että Vähäsöyrinki oli valmentanut Immosta ja Immonen oli Kyrölle vuonna 1999 myöntänyt käyttäneensä epoa, kun hänen hemoglobiiniarvonsa olisivat paljastuneet liian korkeiksi. Todistajana kuultu Jari Isometsä kiisti hänkään sekaantuneensa kiellettyihin aineisiin. Tosin todistajina myös kuullut lääkäri Pekka Koponen ja kaksi apteekkaria todistivat epo-hankinnoista toisin.
30.6.2011 annetulla tuomiolla Jari Räsänen sai törkeästä petoksesta vuoden ehdollista vankeutta ja Pekka Vähäsöyrinki yhdeksän kuukautta ehdollista. Räsäsen katsottiin osoitetun käyttäneen epoa 1996–1997 mutta STT-jutussa esitettyä sekaantumista Ruotsista varastettuun Genotropin-kasvuhormoniin ei ollut osoitettu todeksi. Sinänsä korvauksen vaatimiseen oli ollut peruste, mutta korvaus olisi ollut alempi jollei olisi kokonaan pudonnut pois. Räsänen ja Vähäsöyrinki valittivat tuomiosta, mutta Helsingin hovioikeus piti käräjäoikeuden tuomion voimassa 26.9.2012.
Kirvesniemen, Isometsän ja Immosen oikeudenkäynti perättömistä lausumista 2013

Kirvesniemelle, Isometsälle ja Immoselle luettiin 8.5.2013 syytteet perättömästä lausumasta. Heidän syytettiin valehdelleen todistajina käräjäoikeudessa 2011. Kaikki kiistivät esitutkinnassa asian. Syyttäjä Mari Valtin esittämissä todisteissa oli myös Suomen hiihtomaajoukkueen tulkkina toimineelta venäläiseltä liikuntatieteiden maisterilta Sergei Volgushevilta takavarikoituja asiakirjoja, joissa oli viittauksia hiihtäjien niin sanotun farmakologiseen ohjelman mukaiseen dopingin käyttöön sekä Myllylän ja  Kirvesniemen nimet ja jälkimmäisen harjoitusohjelma. Volgushev oli jäänyt tullissa kiinni somatropiinin salakuljetuksesta jo 1996. Viranomaiset olivat takavarikoineet asiakirjoja Volgushevin kotoa viisi vuotta myöhemmin, eli paria päivää ennen Lahden vuoden 2001 MM-hiihtojen alkua.
Oikeudessa Immonen myönsi saaneensa epoa hiihtäjä Sami Heiskaselta ja Kari-Pekka Kyröltä mutta kiisti aiemmin valehdelleensa Vähäsöyringin osuudesta.
Kirvesniemi, Isometsä ja Immonen tuomittiin perättömästä lausumasta tuomioistuimessa kuuden kuukauden ehdollisiin vankeusrangaistuksiin.
Immosen irtisanominen

Rajavartiolaitos irtisanoi Immosen rajavartijan tehtävästä. Hallinto-oikeus palautti päätöksen äänin 2–1, mutta lopulta Korkein hallinto-oikeus katsoi, että irtisanomiseen oli painava syy rikoksen laadun ja vakavuuden vuoksi.
Muurolan kirjasto

| Muurolan kirjasto> Muurolan piirikirjasto |
| --- | --- |
Sijainti:  Koulukaari 10, 97140 Muurola
Koordinaatit:  66°22.13′N, 25°22.71′E
Perustettu:  1952
Kotisivut
Muurolan kirjasto sijaitsee Rovaniemellä Muurolassa, ja se on yksi Rovaniemen kaupunginkirjaston toimipisteistä. Vuoteen 2005 asti kirjasto oli yksi Rovaniemen maalaiskunnan kirjaston toimipisteistä.
Historia

Muurolan piirikirjaston perustamispäätös tehtiin vuonna 1952. Vuonna 1987 Muurolan kirjasto siirtyi uusiin tiloihin.
Kirjastonjohtajana aloitti vuonna 1988 Satu Hallikainen, jonka johdolla kirjastosta tuli kokeilukirjasto, jossa kehitettiin muun muassa yhteistyömalleja koulun ja kirjaston kesken, otettiin käyttöön avoimen lähdekoodin ohjelmistoja ja kehitettiin kirjaston kulttuuritarjontaa.
Chibi (Hubei)

| Chibi 赤壁市 |
| --- | --- |
 Chibin keskustaa
 Chibi
 Koordinaatit: 29°43′N, 113°54′E 
Valtio:  Kiina
Maakunta:  Hubei
Prefektuuri:  Xianning
Hallinto:  
 – Hallinnon tyyppi:  Piirikuntatason kaupunki
Pinta-ala:  
 – Kokonaispinta-ala:  1 723 km²
Väkiluku (2010):  500 000
 – Väestötiheys:  290 as./km²
 
 www.chibi.gov.cn 
Infobox OKVirheellinen NIMI-arvo: 
Chibi (kiin.: 赤壁市; pinyin: Chìbì Shì) on Kiinan piirikuntatason kaupunki Hubein maakunnassa. Hallinnollisesti se kuuluu prefektuuritason kaupunki Xianningiin. Kaupungin väkiluku oli vuoden 2010 väestönlaskututkimuksessa vajaat 500 000. Pinta-ala on 1 723 neliökilometriä.
Aiheesta muualla

Kuvia tai muita tiedostoja aiheesta Chibi (Hubei) Wikimedia Commonsissa
Ajoharjoittelurata

Nokian ajoharjoittelurata
Ajoharjoittelurata on paikka, jossa harjoitellaan ajoneuvon hallintaa valvotusti. Ajoharjoitteluradalla oppilas saa käsityksen autolla ajamisesta myös liukkailla keleillä.  Tietokoneella simuloitujen ajoharjoitusten yleistyminen on vähentänyt ratojen käyttöä. Ajoharjoitteluradalla voi harjoitella myös pelastustoimintaa ja raskaiden ajoneuvojen ajamista.
Worranit Thawornwong

| Worranit Thawornwong |
| --- | --- |

Henkilötiedot
Syntynyt: 18. maaliskuuta 1981 (ikä 43) Bangkok, Thaimaa
Ammatti:  näyttelijä, laulaja
Näyttelijä
Aktiivisena:  2014–
Aiheesta muualla
IMDb
Worranit Thawornwong (thaiksi วรนิษฐ์ ถาวรวงศ์, s. 9. lokakuuta 1996 Bangkok, Thaimaa) on thaimaalainen näyttelijä ja laulaja.
Vercassivellaunos

Vercassivellaunos (k. noin 46 eaa.) oli gallialaisten arvernien päällikkö, joka johti Alesian piirityksessä gallialaisten ylipäällikkö Vercingetorixin tueksi lähetettyjä apujoukkoja yhdessä atrebaattien Commiuksen sekä heedujen Viridomaruksen ja Eporedorixin kanssa. Caesarin mukaan hän oli Vercingetorixin serkku. Gallialaisten tappion jälkeen Vercassivellaunos joutui roomalaisten vangiksi. Luultavasti hänet surmattiin Roomassa serkkunsa tavoin Caesarin Gallian triumfin jälkeen.
Tampa Bay

| Tampa Bay |
| --- | --- |

Sijainti:  Florida
Valtio:  Yhdysvallat
Merialue:  Meksikonlahti
Pinta-ala:  1 000 km²
Tampa Bay on noin tuhannen neliökilometrin laajuinen estuaari Floridan länsirannikolla Yhdysvalloissa.
Maantiede

Tampa Bay työntyy Meksikonlahdesta koilliseen ja jakautuu pohjoisosastaan kahteen pienempään lahteen, Old Tampa Bayhin ja Hillsborough Bayhin. Old Tampa Bayn ja Meksikonlahden pääaltaan välissä on Pinellan niemi. Tampa Bayhin laskevat seuraavat joet:  Hillsborough River, Alafia, Manatee ja Little Manatee. Tampa Bayn fauna ja floora on rikasta. Alueella elää muun muassa delfiinejä, pelikaaneja, merikilpikonnia ja manaatteja. Kalalajeja on yli 200.
Tampa Bayn keskisyvyys on vain nelisen metriä, joten siihen on ruopattu suurille aluksille soveltuvia väyliä. Tampa Bayn rannoilla on useita satamia, mukaan luettuna Floridan suurin satama, Port Tampa Bay.
Tampa Bayn metropolialueen asukasluku oli noin 3,1 miljoonaa vuonna 2018. Suurimpia kaupunkeja ovat Tampa, St. Petersburg, Clearwater, Brandon  ja Spring Hill. Muita kaupunkeja ovat muun muassa Dunedin, Largo, Palm Harbor, Pinellas Park, Tarpon Springs, Wesley Chapel ja Zephyrhills.
Eurooppalaisista Tampa Bayn saavutti ensimmäisenä konkistadori Pánfilo de Narváez huhtikuussa 1528. Espanjalainen tutkimusmatkailija Hernando de Soto saapui alueelle toukokuussa 1539.
Aiheesta muualla

Tampa Bay Water Atlas
Wikimedia Commonsissa on kuvia tai muita tiedostoja aiheesta .
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Israel  Yhdysvallat 2 
Muut:  NARA
Gozo

Gozon saari satelliittikuvassa.
| --- | --- |
Sijainti:  36°03′N, 14°15′E, 14 kuntaa Malta
Pinta-ala:  67 km²
| --- | --- |
Asukasluku:  32 723 (v. 2017)
Suurin kaupunki:  Victoria
muokkaa - muokkaa wikitekstiä - muokkaa Wikidataa
Gozo (maltaksi Għawdex [ˈɐːˤʊ̯dɛʃ]) on Maltan tasavaltaan kuuluva saari Välimerellä. Se on kooltaan Maltan toiseksi suurin saari Maltan pääsaaren jälkeen. Saaren asukasluku vuonna 2017 oli 32 723.
Maantiede

Gozo sijaitsee noin 5 kilometrin päässä Maltan pääsaaresta luoteeseen. Maltaan kuuluvista saarista Gozo sijaitsee lähimpänä Sisiliaa Italiassa. Saaren pinta-ala on 67 km². Saaren maantieteelle tyypillinen piirre ovat sen lukuisat kukkulat. Gozon pääkaupunki Victoria (maltaksi Rabat) sijaitsee saaren keskellä. Saaren tunnettu kivikaari Sininen ikkuna romahti maaliskuussa 2017. Maltan pääsaareen verrattuna Gozo tunnetaan vehreämpänä saarena. Huomattava osa saaresta on maaseutua.
Historia

Gozon saarella on ollut ihmisasutusta yli 5 000 vuotta. Saaren Ġgantijan megaliittitemppelit kuuluvat maailman vanhimpiin edelleen pystyssä oleviin ihmisten tekemiin rakennelmiin. Foinikialaiset tunsivat saaren nimellä Gwl ja antiikin kreikkalaiset nimellä Gaulos. Gozo on yhdistetty myös Odysseuksen tarinassa esiintyvään saareen Ogygia, jolla nymfi Kalypso tarinan mukaan piti Odysseusta vankinaan. Roomalaiset kutsuivat saarta nimellä Gaulus ja sittemmässä Bysantin valtakunnassa se tunnettiin nimellä Gaudes. Arabit kutsuivat saarta nimellä Ghawdex (Awdesh). Arabien saaresta käyttämä nimi on säilynyt edelleen maltan kielessä.
Liikenne

Gozon saarelle on lauttaliikennettä Maltan pääsaarelta. Lauttamatka saarelle kestää noin 25 minuuttia. Eri aikoina saarelle on harkittu myös muiden liikennemuotojen avaamista. Lentokenttää on harkittu, mutta suunnitelmista luovuttiin ympäristövaikutusten takia. Saarelle liikennöinyt helikopteriyhteys lopetti toimintansa vuonna 2006. Vuonna 2013 kiinalainen rakennusyhtiö China Communications Construction Company teetätti suunnitelman sillan rakentamisesta Maltalta Gozolle. Hankkeen hinnaksi arvioitiin tuolloin miljardi euroa. Siltahankkeeseenkaan ei ryhdytty ympäristöjärjestöjen vastustuksen takia. Sittemmin Maltalla on harkittu myös merenalaisen tunnelin rakennuttamista Gozolle.
Väestö

Gozon asukasluku oli vuonna 2017 yhteensä 32 723. Gozon asukkaat ovat maltalaisia, mutta heillä on myös oma kotisaareensa liittyvä gozolainen identiteettinsä.
Aiheesta muualla

Kuvia tai muita tiedostoja aiheesta Gozo Wikimedia Commonsissa
Gozo Photos
Gozo & Comino - GuidetoMalta.net (Arkistoitu – Internet Archive)
Maltan saaret
Malta
Gozo
Comino
Cominotto
Filfla
St. Paul’s Island
Manoel Island
Fungus Rock
Maaliskuussa 2017 romahtanut ”Sininen ikkuna” oli kenties Gozon tunnetuin nähtävyys.
Ta’ Pinun basilika.
Gozolle liikennöivä lautta.
Christoffer Persson

| Christoffer Persson |
| --- | --- |

Henkilötiedot
Syntynyt: 4. huhtikuuta 1985 (ikä 39) Göteborg, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  192 cm
Paino:  100 kg
Seura
Seura:  HV71
Sarja:  SHL
Pelinumero:  6
Pelaajaura
Pääsarjaura:  2011–
Aik. seurat:  Växjö Lakers HC (Allsv.) Rögle BK (Allsv.) Frölunda HC (SHL) Färjestad BK (SHL) TPS (SML)
Christoffer Persson (s. 4. huhtikuuta 1985 Göteborg, Ruotsi) on ruotsalainen jääkiekkopuolustaja, joka pelaa SHL-joukkue HV71:ssä. Hän toimii joukkueen varakapteenina.
Pelityyli

Elite Prospects -sivuston Erik K. Pirin vuonna 2015 tekemän analyysin mukaan Persson on puolustava puolustaja, joka omaa hyvän koon ja avaa peliä hyvin omasta puolustuspäästä. Hän pelaa kohtalaisen hyvää fyysistä peliä, vaikka voisi pelata taklaustilanteet johdonmukaisemmin. Persson on kehittynyt ajan mittaan nopeuttaan ja ketteryyttään, mutta hänellä on kuitenkin puutteita liikkeessään.